70 
Schwicker Alfréd. 
Túllépném nagyon megemlékezésem szűkre szabolt keretét, 
ha Than Károly sokoldalú speciális kutatásainak eredményeit 
és jelentőségét felsorolnám. Csak érintem, hogy tudományos 
vizsgálódásainak tere, azon határszéleken volt, a hol chemia és 
fizika találkoznak és mely határok azóta mindinkább tágultak 
a tudomány vizsgáló szeme előtt, egy egészen uj tudományszak 
körvonalait mutatva. Than Károly búvárkodásai ezen a téren, 
több Ízben vitás tudományos problémák megfejtésében döntő 
befolyással voltak. 
Szerény megemlékezésemet Than Károly azon szavaival 
zárom, melyeket a tud. Akadémián Viktor Regnault tisztelt 
tanítójának emlékezetére mondott és melyekkel tulajdonképen 
önmagát jellemezte: 
„Nem tartozott azok közé, kik olcsó dicsőségre törekszenek; 
ha meg volt győződve arról, hogy az út, mely a való igaz fel- 
ismerésére vezet, csak a göröngyösebb lehet, úgy habozás nélkül 
ezt választotta s nemes ambíciója abban talált kielégítést, ha 
az igaz keresésének útjában álló akadályokat, bár fárasztó 
munka és önfeláldozással, de le tudta győzni. Szóval élete, az 
emberiség és hazája legfőbb javaiért az igaz felismerésének 
érdekében átélt nemes küzdés volt.“ 
